“กรมบัญชีกลาง” เติมวงเงิน 500 บ. เข้าบัตรคนจน ตามมาตรการกระตุ้นใช้จ่าย งวดแรกวันนี้!
“กรมบัญชีกลาง” เติมวงเงิน 500 บ. เข้าบัตรคนจน ตามมาตรการกระตุ้นใช้จ่าย งวดแรกวันนี้!
“กรมบัญชีกลาง” เติมวงเงิน 500 บ. เข้าบัตรคนจน ตามมาตรการกระตุ้นใช้จ่าย งวดแรกวันนี้!
8 ต.ค. 2563

น.ส.วิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่คณะรัฐมนตรี (ครม.) มีมติเห็นชอบมาตรการรักษาระดับการบริโภคภายในประเทศ ตามโครงการเพิ่มกำลังซื้อให้แก่ผู้มีบัตรสวัสดิการแห่งรัฐ โดยเพิ่มวงเงินค่าซื้อสินค้าอุปโภคบริโภคที่จำเป็น สินค้าเพื่อการศึกษา และวัตถุดิบเพื่อเกษตรกรรมให้แก่ผู้ถือบัตรสวัสดิการแห่งรัฐ 14 ล้านคน จำนวน 500 บาท/คน/เดือน เป็นระยะเวลา 3 เดือน ตั้งแต่เดือนต.ค.-ธ.ค.63
โดยผู้ถือบัตรสวัสดิการแห่งรัฐที่มีรายได้ไม่เกิน 30,000 บาท/ปี จะได้รับ (300+500) รวมเป็น 800 บาท/เดือน และผู้ถือบัตรสวัสดิการแห่งรัฐที่มีรายได้เกิน 30,000 บาท/ปี จะได้รับ (200+500) รวมเป็น 700 บาท/เดือน
“สำหรับเดือนตุลาคม ผู้มีสิทธิจะได้รับวงเงินเพิ่มเติม จำนวน 500 บาท ในวันที่ 8 ต.ค.63 และในเดือนพ.ย.และธ.ค. จะได้รับวงเงินเพิ่มเติมในวันที่ 1 ของเดือน และขอย้ำว่าวงเงินที่ได้รับ ไม่สามารถกดเป็นเงินสดได้ การใช้จ่ายดังกล่าวสามารถนำไปใช้ที่ร้านธงฟ้าประชารัฐที่รับชำระค่าสินค้าอุปโภคบริโภคผ่านเครื่องรับชำระเงินอิเล็กทรอนิกส์ (EDC) หรือร้านค้าที่รับชำระเงินผ่านแอพฯ ถุงเงินประชารัฐ” โฆษกกรมบัญชีกลาง กล่าว